Prevencia deti
Dobry den, ako dlho sa moze podavat vyzivovy doplnok Sinutin sirup bylinny extrakt 4-rocnemu dietatu?
Dakujem za odpoved.
Dobrý deň,
ďakujeme za Vašu otázku.
Prípravok Sinutin je viaczložkový bylinný výživový doplnok. Dúška tymianová, medovka lekárska, lipa malolistá a právenka latnatá prispievajú k správnej funkcii dýchacích ciest. Dúška tymianová podporuje sekréciu hlienu a lipa vykašliavanie. Baza čierna,lipa, právenka a dúška tymianová prispievajú k správnej funkcii imunitného systému. Medovka a lipa podporujú takisto relaxáciu a medovka navyše aj spánok. Výrobca neudáva obmedzenia, čo sa týka dĺžky používania. Keďže však obsahuje bylinné zložky napomáhajúce uvoľňovať hlien z dýchacích ciest, osobne by som dlhodobé užívanie nedoporučovala. V prípade, že po týždni liečby kašľa nenastalo zlepšenie stavu, je potrebné lekárske vyšetrenie. Ak by ste chceli podporiť imunitu z dlhodobého hľadiska, odporúčam sirup
Betaglucan
. Obsahuje významné množstvo vysokočistých betaglukánov z hlivy ustricovej, ktoré sú obohatené o vitamín C.
Prajem pekný zvyšok dňa.
S pozdravom
PharmDr. Veronika Kiabová